**Likumprojekta “Grozījumi Fizisko personu reģistra likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz paplašināt to personu loku, par kurām iekļauj un aktualizē ziņas Fizisko personu reģistrā. Projektā noteikts, ka Ārlietu ministrija Fizisko personu reģistrā iekļaus un aktualizēs ziņas par ārzemnieku, kurš ir Latvijā akreditētas ārvalsts diplomātiskās pārstāvniecības personāla darbinieks, ārvalsts konsulārās iestādes darbinieks, cita starptautisko publisko tiesību subjekta vai tā Latvijā akreditētas pārstāvniecības darbinieks vai amatpersona, kā arī šāda darbinieka vai amatpersonas ģimenes loceklis vai privātais mājkalpotājs, kura statusu Latvijā nosaka starptautisks līgums, un kurš ir piekritis ziņu iekļaušanai un aktualizēšanai Reģistrā.Tāpat projekts paredz grozīt Fizisko personu reģistra likuma spēkā stāšanās termiņu, paredzot, ka likums stāsies spēkā 2021.gada 28.jūnijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot to, ka Latvijā vairāku pakalpojumu saņemšanai nepieciešams personas kods, bet vairāki starptautiskie līgumi paredz, ka noteikts personu loks ir atbrīvojams no Latvijas vīzu un imigrācijas prasībām, piemēram, diplomāti, starptautisko organizāciju darbinieki, NATO spēku integrācijas vienības pārstāvji un viņu apgādājamie, tad praksē šīm personām Latvijas personas koda neesamība rada grūtības atsevišķu pakalpojumu saņemšanā. Ņemot vērā minēto, likumprojekts paredz, ka Fizisko personu reģistrā uz brīvprātības principa (tas ir, ja ārzemnieks piekritīs ziņu iekļaušanai un aktualizēšanai Fizisko personu reģistrā), lai nenonāktu pretrunā starptautiskajiem līgumiem, tiks iekļautas un aktualizētas ziņas par Latvijā akreditētas ārvalsts diplomātiskās pārstāvniecības personāla darbinieks, ārvalsts konsulārās iestādes darbinieks, cita starptautisko publisko tiesību subjekta vai tā Latvijā akreditētas pārstāvniecības darbinieks vai amatpersona, kā arī šāda darbinieka vai amatpersonas ģimenes loceklis vai privātais mājkalpotājs, kura statusu Latvijā nosaka starptautisks līgums.Saskaņā ar Personu apliecinošu dokumentu likuma 5.panta pirmās daļas 5.punktu un septīto daļu Ārlietu ministrija izsniedz akreditētu personas apliecību – Latvijā akreditētas ārvalstu diplomātiskās vai konsulārās pārstāvniecības, starptautiskās organizācijas vai tās pārstāvniecības, cita starptautisko tiesību subjekta, konsulārās iestādes darbiniekam, šāda darbinieka ģimenes loceklim vai privātam mājkalpotājam.Ievērojot minēto, likumprojekts paredz, ka Ārlietu ministrija Fizisko personu reģistrā iekļaus un aktualizēs ziņas par ārzemnieku, kurš ir Latvijā akreditētas ārvalsts diplomātiskās pārstāvniecības personāla darbinieks, ārvalsts konsulārās iestādes darbinieks, cita starptautisko publisko tiesību subjekta vai tā Latvijā akreditētas pārstāvniecības darbinieks vai amatpersona, kā arī šāda darbinieka vai amatpersonas ģimenes loceklis vai privātais mājkalpotājs, kura statusu Latvijā nosaka starptautisks līgums, un kurš ir piekritis ziņu iekļaušanai un aktualizēšanai Reģistrā. Lai nepārkāptu starptautiskās saistības, šādām personām būs jāsniedz piekrišana Ārlietu ministrijai savu datu apstrādei un ziņu iekļaušanai Fizisko personu reģistrā, kas var tikt paziņota rakstiski, piemēram, iesniedzot iesniegumu Ārlietu ministrijai ar lūgumu iekļaut ziņas Fizisko personu reģistrā un piešķirt personas kodu.Tādējādi, izsniedzot akreditētas personas apliecību un redzot ārzemnieka personu apliecinošu dokumentu, Ārlietu ministrija, pēc akreditētās personas brīvprātīga lūguma, uzreiz varēs iekļaut ziņas Fizisko personu reģistrā par personu, ja pati akreditētā persona to vēlēsies. Par minēto ārzemnieku Fizisko personu reģistrā tiks iekļautas ziņas no personu apliecinoša dokumenta (vārds, uzvārds, dzimšanas datums, valsts, vieta, dzimums, valstiskā piederība un tās veids, identifikācijas kods (ja ir norādīts personu apliecinošā dokumentā), ziņas par personu apliecinošu dokumentu) papildus tiks norādīts automātiski ģenerēts personas kods, personas norādītā dzīvesvietas adrese un ārzemnieka personvārda atveide latviešu valodā. Iekļaujamo ziņu apjoms ir tāds pats kā par ārzemnieku, kuram ir tiesiska saikne ar Latviju, uz kuras pamata veidojas vai ir izveidojušās savstarpējas tiesības un pienākumi nekustamā īpašuma, komercdarbības, veselības, nodokļu, pabalstu, patvēruma un izglītības jomā, kā arī ārzemnieku, kurš vēlēsies saņemt Latvijas personas apliecību (elektroniskās identifikācijas karti), lai veicinātu ekonomikas, zinātnes, izglītības vai kultūras sakaru attīstību.Ārlietu ministrija Fizisko personu reģistra likumā norādāma kā kompetentā iestāde šādu ziņu iekļaušanā un aktualizēšanā, jo tieši Ārlietu ministrijas rīcībā ir ziņas par visām personām, kuras ir Latvijā akreditētas ārvalstu diplomātiskās vai konsulārās pārstāvniecības, starptautiskās organizācijas vai tās pārstāvniecības, cita starptautisko tiesību subjekta, konsulārās iestādes darbinieks vai šāda darbinieka ģimenes loceklis vai privātais mājkalpotājs. Līdz ar to tikai Ārlietu ministrija ir kompetenta konstatēt vai ārzemnieks atbildīs Fizisko personu reģistra likuma 4.panta pirmās daļas 2.punkta “g” apakšpunktam.Attiecībā uz ziņu aktualizēšanu norādams, ka augstāk minēto subjektu lokam būs tiesības lūgt aktualizēt ziņas par sevi ne tikai Ārlietu ministrijai, bet arī Pilsonības un migrācijas lietu pārvaldei (turpmāk – Pārvalde), kā jebkurai personai, par kuru iekļautas ziņas Fizisko personu reģistrā.Ievērojot to, ka Iedzīvotāju reģistrs, ko aizstās Fizisko personu reģistrs, ir minēts ļoti daudzos normatīvajos aktos, tad, lai nodrošinātu tiesisko skaidrību, līdz attiecīgu grozījumu veikšanai citos normatīvajos aktos (precizējot lietoto terminoloģiju), nepieciešams Fizisko personu reģistra likuma pārejas noteikumos noteikt, ka līdz attiecīgu grozījumu izdarīšanai citos Latvijas Republikas normatīvajos aktos terminam “Iedzīvotāju reģistrs” atbilst termins “Fizisko personu reģistrs.”Ievērojot to, ka Fizisko personu reģistrs tiks izstrādāts, izmantojot Eiropas reģionālā attīstības fonda (ERAF) līdzekļus, un ERAF projekta Nr. 2.2.1.1/17/I/006 “Fizisko personu datu pakalpojumu modernizācija” iesnieguma saskaņošanas un apstiprināšanas process aizkavējās, Fizisko personu reģistru nevar izveidot līdz 2020.gada 1.jūlijam. ERAF projekta realizācijas termiņš ir noteikts 2021.gada 7.marts. Fizisko personu reģistra izveide atliekama līdz 2021.gada 28.jūnijam, lai neradītu sarežģījumus gaidāmajām pašvaldību vēlēšanām.Republikas pilsētas domes un novada domes vēlēšanu likuma 1.pants nosaka, ka Republikas pilsētas domi un novada domi (turpmāk — dome) ievēlē vienlīdzīgās, tiešās, aizklātās un proporcionālās vēlēšanās uz četriem gadiem. Domes kārtējās vēlēšanas notiek jūnija pirmajā sestdienā. Ņemot vērā minēto, kārtējās domes vēlēšanas notiks 2021.gada 5.jūnijā.2019.gada maija Eiropas Parlamenta vēlēšanās, kurās tiesības piedalīties bija Latvijas pilsoņiem un citu ES dalībvalstu pilsoņiem, kuri uzturējās mūsu valstī, bija reģistrēti Latvijas Iedzīvotāju reģistrā un Latvijas vēlētāju reģistrā, tika konstatēti traucējumi vēlēšanu iecirkņu tiešsaistes datu apmaiņas sistēmā, kā dēļ nobalsot citā iecirknī nebija iespējams, lai līdzīgi sarežģījumi neatkārtotos 2021.gada 5.jūnija pašvaldību vēlēšanās, nepieciešams precizēt Fizisko personu reģistra likuma spēkā stāšanās termiņu, nosakot, ka Fizisko personu reģistra likums stāsies spēkā 2021.gada 28.jūnijā.Ņemot vērā minēto, likumprojekts paredz precizēt arī likuma pārejas noteikumos ietvertos termiņus. |
| 3. | Projekta izstrādē iesaistītās institūcijas un publiskas personas kapitālsabiedrības | Pilsonības un migrācijas lietu pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārzemnieks, kurš ir Latvijā akreditētas ārvalsts diplomātiskās pārstāvniecības personāla darbinieks, ārvalsts konsulārās iestādes darbinieks, cita starptautisko publisko tiesību subjekta vai tā Latvijā akreditētas pārstāvniecības darbinieks vai amatpersona, kā arī šāda darbinieka vai amatpersonas ģimenes loceklis vai privātais mājkalpotājs, kura statusu Latvijā nosaka starptautisks līgums, un kurš ir piekritis ziņu iekļaušanai un aktualizēšanai Reģistrā.Pilsonības un migrācijas lietu pārvalde. Ārlietu ministrija. |
| 2. | Tiesiskā regulējuma ietekme uz tautsaimniecību un administratīvo slogu | Tiek paplašināta Ārlietu ministrijas kompetence. Ārlietu ministrijai palielināsies administratīvais slogs, jo būs jāiekļauj un jāaktualizē ziņas Fizisko personu reģistrā par Latvijā akreditētas ārvalstu diplomātiskās vai konsulārās pārstāvniecības, starptautiskās organizācijas vai tās pārstāvniecības, cita starptautisko tiesību subjekta, konsulārās iestādes darbinieku vai šāda darbinieka ģimenes locekli vai privāto mājkalpotāju (ja persona to vēlēsies).Nav paredzams, ka administratīvais slogs Ārlietu ministrijai būtiski pieaugs, jo lielākā daļa Fizisko personu reģistrā iekļaujamo un aktualizējamo ziņu tiek apstrādātas, izsniedzot akreditētas personas apliecību.Personām administratīvais slogs nepieaugs, jo ziņas tiks iekļautas un aktualizētas, izsniedzot akreditētas personas apliecību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes, Ministru kabineta tīmekļvietnēs. |
| 2. | Sabiedrības līdzdalība projekta izstrādē | Projekts publicēts 2019.gada 20.jūnijā:1) Pilsonības un migrācijas lietu pārvaldes tīmekļvietnē, adrese: <http://www.pmlp.gov.lv/lv/sakums/tiesibu-akti/tiesibu-aktu-projekti/>2) Iekšlietu ministrijas tīmekļvietnē, adrese: <http://www.iem.gov.lv/lat/sadarbiba_ar_nvo/diskusiju_dokumenti/>3) Ministru kabineta tīmekļvietnē, adrese: <http://www.mk.gov.lv/content/ministru-kabineta-diskusiju-dokumenti>Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu līdz 2019.gada 5.jūlijam. |
| 3. | Sabiedrības līdzdalības rezultāti | Komentāri par projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs S.Ģirģens

Vīza: valsts sekretārs D.Trofimovs

Vildava, 67219466

jana.vildava@pmlp.gov.lv